Գրանադայի համալսարան

Գրանադայի համալսարան (իսպ.՝ Universidad de Granada, UGR), հանրային համալսարան Իսպանիայի Գրանադա քաղաքում։ Համալսարանը 1531 թվականին հիմնադրել է Կառլոս V կայսրը։ Ունի շուրջ 80000 ուսանող և համարվում է Իսպանիայի չորրորդ ամենամեծ համալսարանը։ Բացի Գրանադա քաղաքից, մասնաճյուղեր ունի Հյուսիսային Աֆրիկայում (Սեուտա և Մելիլյա)։ Ամեն տարի շուրջ 2000 եվրոպացի ուսանողներ Էրազմուս ծրագրի միջոցով ընդունվում են Գրանադային համալսարան։ Համալսարանի Ժամանակակից լեզուների կենտրոն տարեկան ընդունվում են շուրջ 10000 միջազգային ուսանողներ։ 2014 թվականին միջազգային ուսանողների քվերակության արդյունքում համալսարանը ճանաչվել է լավագույնը Իսպանիայում։ Պատմություն Տրամաբանություն, փիլիսոփայություն, աստվածաբանություն, կանոնական իրավունք ուսուցանելու նպատակով Կառլոս V կայսրը 1526 թվականին Գրանադայում հիմնադրում է քոլեջ։ 1531 թվականի հուլիսի 14-ին Կլեմենտ VII պապի կնիքով դրվում է միջնադարյան համալսարանի հիմքը, որն ուներ աստվածաբանության, արվեստի, կանոնական իրավունքի ֆակուլտետներ։ Պատմական և մշակութային արժեք ներկայացնող շենքերի կիրառման քաղաքականության շնորհիվ համալսարանն ունի կարևոր ժառանգություն, ինչպիսիք են Գրանադային մեդրեսեն և Գրանադային թագավորական հիվանդանոցի նախկին շենքը։ Բացի այդ, համալսարանն ունի նոր նորարարական հարմարություններ, ինչպես օրինակ Առողջապահական գիտությունների տեխնոլոգիական պարկը (Parque Tecnológico de Ciencias de la Salud): Վարկանիշ Ըստ որոշ վարկանիշային աղյուսակների` Գրանադայի համալսարանն ընդգրկված է Իսպանիայի լավագույն տաս համալսարանների շարքում և առաջին տեղն է զբաղեցնում Թարգմանչական ուսումնասիրությունների բնագավառում, ինչպես նաև համարվում է ճարտարագիտական հեռահաղորդակցության ազգային առաջատար։ Գիտական բնագավառում համարվում է հաշվողական և մաթեմատիկական ուսումնասիրությունների աշխարհի լավագույն համալսարաններից մեկը։ Կենտրոններ եւ որակավորում Գրանադայի համալսարանն ունի 5 դպրոց, 22 ֆակուլտետներ և 116 բաժիններ, որտեղ դասավանդում և հետազոտում են կոնկրետ առարկայական ոլորտներ։ Համալսարանը տեղաբաշխված է հինգ տարբեր կամպուսների Գրանադայում (Centro, Cartuja, Fuentenueva, Aynadamar և Ciencias de la Salud) և երկու կամպուսներ Հյուսիսային Աֆրիկայի իսպանական տարածքներում` Սեուտայում և Մելիլյայում։ Գրանադայի կենտրոններ Ճարտարաշինական դպրոց Ճարտարապետության դպրոց Քաղաքացիական ճարտարագիտության դպրոց Տեղեկատվական տեխնոլոգիաների և հեռահաղորդակցության դպրոց Գեղարվեստի ֆակուլտետ Գիտության ֆակուլտետ Սպորտային գիտության ֆակուլտետ Տնտեսագիտության և մենեջմենթի ֆակուլտետ Կրթության ֆակուլտետ Քաղաքագիտության և սոցիոլագիայի ֆակուլտետ Առողջապահության ֆակուլտետ Աշխատանքի ուսումնասիրության ֆակուլտետ Հաղորդակցման և փաստաթղթավորման ֆակուլտետ Իրավունքի ֆակուլտետ Դեղագիտության ֆակուլտետ Փիլիսոփայության և հումանիտար ֆակուլտետ Բժշկության ֆակուլտետ Ատամնաբուժության ֆակուլտետ Հոգեբանության ֆակուլտետ Սոցիալական աշխատանքի ֆակուլտետ Թարգմանչական ֆակուլտետ Սեուտայի կամպուս Առողջապահական գիտությունների ֆակուլտետ Կրթության և հումանիտար ֆակուլտետ Մելիլյայի կամպուս Սոցիալական գիտությունների ֆակուլտետ Կրթության, տնտեսության և տեխնոլոգիայի ֆակուլտետ Բուժքույրական ֆակուլտետ Գրանադայի համալսարանն առաջարկում է նաև եվրոպական մոդելին համարժեք հետբուհական ծրագրերի մեծ շրջանակ (մագիստրոսի աստիճան, դոկտորական ծրագրեր և Գրանադայի համալսարանի հետբուհական ուսումնառություն)։ Ծանոթագրություններ Արտաքին հղումներ Official site of the University of Granada Center of Modern Languages Site English language magazine for the region